
Siófoki ifjúsági szálló zajkibocsátásának feltérképezése

A Munka során egy siófoki ifjúsági szálló (Hotel Viola) környezeti zajkibocsátásának vizsgálata és zaj hatásterületének meghatározása volt az elsődleges cél. A szakirodalmi részben ismertetésre kerülnek a zaj- és rezgésvédelemhez tartozó alapismeretek, annak emberi szervezetre gyakorolt káros hatásai és a hatályos jogszabályok.
A munka célja eldönteni azt, hogy a létesítmény kibocsátása határértéken belüli, vagy meghaladja azt, valamint több alternatívát is megvizsgálva és figyelembe véve a tulajdonosi speciális igényeket, javaslatot tesz a csökkentési lehetőségekre.
Az olvasó megismerheti a mérés teljes menetét és az eredményeket szolgáltató számítások hátterét, valamint az egyedi figyelembe vett tényezőket, amelyek befolyásolják a szálló környezeti zajkibocsátásának mértékét.
Az eredmények hitelességét a több időpontban megismételt mérések biztosítják, beleértve a háttérzaj felmérését, egy előszezonban és egy főszezonban végzett mérést. Utóbbi esetben a háttérzajtól eltekintve az egyéb hangforrások kizárhatóak, így a tényleges kibocsátásról kaphatunk információt.



